CELEX: 32020D0702(01)
Language: ga
Date: 2020-06-26 00:00:00
Title: Cinneadh ón gComhairle an 26 Meitheamh 2020 lena gceaptar seachtar comhaltaí de Bhord Bainistíochta an Údaráis Eorpaigh um Shábháilteacht Bia 2020/C 218 I/01

2.7.2020   
               
               
                  GA
               
               
                  Iris Oifigiúil an Aontais Eorpaigh
               
               
                  CI 218/1
               
            
         CINNEADH ÓN GCOMHAIRLE
         an 26 Meitheamh 2020
         lena gceaptar seachtar comhaltaí de Bhord Bainistíochta an Údaráis Eorpaigh um Shábháilteacht Bia
         (2020/C 218 I/01)
         TÁ COMHAIRLE AN AONTAIS EORPAIGH,
         Ag féachaint don Chonradh ar Fheidhmiú an Aontais Eorpaigh,
         Ag féachaint do Rialachán (CE) Uimh. 178/2002 ó Pharlaimint na hEorpa agus ón gComhairle an 28 Eanáir 2002 lena leagtar síos prionsabail agus ceanglais ghinearálta maidir le dlí an bhia, lena mbunaítear an tÚdarás Eorpach um Shábháilteacht Bia agus lena leagtar síos nósanna imeachta maidir le cúrsaí sábháilteachta bia (1), agus go háirithe Airteagal 25(1) de,
         Ag féachaint do liosta na n-iarrthóirí a chuir an Coimisiún Eorpach faoi bhráid na Comhairle, i litir dar dáta an 3 Feabhra 2020,
         Ag féachaint do na tuairimí a léirigh Parlaimint na hEorpa i litir dar dáta an 14 Bealtaine 2020,
         De bharr an mhéid seo a leanas:
         
                     (1)
                  
                  
                     Tá sé ríthábhachtach neamhspleáchas, ardcháilíocht eolaíoch, trédhearcacht agus éifeachtúlacht an Údaráis Eorpaigh um Shábháilteacht Bia a áirithiú. Ina theannta sin, tá sé fíor-riachtanach comhar an Údaráis sin leis na Ballstáit a áirithiú.
                  
               
                     (2)
                  
                  
                     Rachaidh téarma oifige seacht gcomhalta de Bhord Bainistíochta an Údaráis Eorpaigh um Shábháilteacht Bia in éag an 30 Meitheamh 2020.
                  
               
                     (3)
                  
                  
                     Scrúdaíodh an liosta a thíolaic an Coimisiún d'fhonn seachtar comhaltaí nua de Bhord Bainistíochta an Údaráis Eorpaigh um Shábháilteacht Bia a cheapadh ar bhonn na doiciméadachta a sholáthair an Coimisiún agus i bhfianaise na dtuairimí a chuir Parlaimint na hEorpa in iúl. Is é an aidhm atá ann go n-áiritheofar an caighdeán is airde inniúlachta, raon leathan saineolais ábhartha, mar shampla sa bhainistíocht agus sa riarachán poiblí, agus an dáileadh geografach is leithne is féidir laistigh den Aontas.
                  
               
                     (4)
                  
                  
                     Ceanglaítear le hAirteagal 25(1) de Rialachán (CE) Uimh. 178/2002 go mbeadh taithí ag ceathrar comhaltaí de Bhord Bainistíochta an Údaráis Eorpaigh um Shábháilteacht Bia ar a bheith ag obair le heagraíochtaí a dhéanann ionadaíocht do thomhaltóirí agus do pháirtithe leasmhara eile sa bhiashlabhra. Rachaidh téarma oifige comhalta amháin den Bhord Bainistíochta a bhfuil an taithí sin aige in éag an 30 Meitheamh 2020. Ba cheart, dá bhrí sin, comhalta a bhfuil taithí aige le heagraíochtaí a dhéanann ionadaíocht do thomhaltóirí nó do pháirtithe leasmhara eile sa bhiashlabhra a chur in ionad an chomhalta sin.
                  
               
                     (5)
                  
                  
                     Sonraítear in Airteagal 25(2) de Rialachán (CE) Uimh. 178/2002 gur ceithre bliana a bheidh i dtéarma oifige na gcomhaltaí agus go bhféadfar é a athnuachan uair amháin. Ceapadh duine de na hiarrthóirí nach bhfuil taithí aige le heagraíochtaí a dhéanann ionadaíocht do thomhaltóirí nó do pháirtithe leasmhara eile sa bhiashlabhra ina chomhalta cheana féin ar an mBord Bainistíochta le Cinntí ón gComhairle an 20 Aibreán 2015 agus 16 Meitheamh 2016 (2). Bhí sé ina chomhalta ar dtús ar feadh a raibh fágtha de théarma oifige comhalta a bhí ag éirí as oifig ar feadh bliana agus dhá mhí agus ceapadh é ina dhiaidh sin ar feadh tréimhse oifige iomlán ceithre bliana. Dá bhrí sin, níor cheart an comhalta sin a cheapadh ach ar feadh dhá bhliain agus deich mí ionas nach faide ná ocht mbliana tréimhse iomlán a théarma oifige,
                  
               TAR ÉIS AN CINNEADH SEO A GHLACADH:
         
            Airteagal 1
            Ceapfar, leis seo, na daoine seo a leanas mar chomhaltaí de Bhord Bainistíochta an Údaráis Eorpaigh um Shábháilteacht Bia don tréimhse ón 1 Iúil 2020 go dtí an 30 Meitheamh 2024:
            
                        —
                     
                     
                        Aivars BĒRZIŅŠ,
                     
                  
                        —
                     
                     
                        Georgi Kirilov GEORGIEV,
                     
                  
                        —
                     
                     
                        Ulrich HERZOG,
                     
                  
                        —
                     
                     
                        Didier HOUSSIN,
                     
                  
                        —
                     
                     
                        Eleni IOANNOU-KAKOURI (3),
                     
                  
                        —
                     
                     
                        Giuseppe RUOCCO.
                     
                  
         
            Airteagal 2
            Ceapfar, leis seo, an duine seo a leanas mar chomhalta de Bhord Bainistíochta an Údaráis Eorpaigh um Shábháilteacht Bia don tréimhse ón 1 Iúil 2020 go dtí an 30 Aibreán 2023:
            
                        —
                     
                     
                        Michael WINTER.
                     
                  
         
            Airteagal 3
            Tiocfaidh an Cinneadh seo i bhfeidhm dháta a ghlactha.
         
         
            Arna dhéanamh sa Bhruiséil, 26 Meitheamh 2020.
            
               
                  Thar ceann na Comhairle
               
               
                  An tUachtarán
               
               A. METELKO-ZGOMBIĆ
            
         
         
            (1)  IO L 31, 1.2.2002, lch. 1
         
         
            (2)  Cinneadh ón gComhairle an 20 Aibreán 2015 lena gceaptar Bord Bainistíochta anÚdaráis Eorpaigh um Shábháilteacht Bia (IO C 142, 29.4.2015, lch. 1) agus Cinneadh ón gComhairle an 16 Meitheamh 2016 lena gceaptar seachtar comhaltaí de Bhord Bainistíochta an Údaráis Eorpaigh um Shábháilteacht Bia (IO C 223, 21.6.2016, lch. 7).
         
            (3)  Taithí le heagraíochtaí a dhéanann ionadaíocht do thomhaltóirí.